Angliyaning Lester shahridagi “King Pauer” futbol stadioni yonida “Lester” klubi prezidenti Vishay Shrivaddanaprabxaning vertolyoti falokatga uchradi. Foto: PA Sky News telekanalining xabar qilishicha, vertolyot parvoz qilgandan bir necha soniya o‘tib nazorat yo‘qotilgan va u qulash vaqtida yonib ketgan. Foto: PA Foto: LIAM HOPKIN OAV ma’lumotlariga ko‘ra, vertolyotda Shrivaddanaprabxa ham bo‘lgan. U bu vertolyotda o‘yinlardan keyin Lesterdan Londonga qaytgan. Voqea Angliya chempionatining 10-turidan o‘rin olgan “Lester”-“ Vest Xem” o‘yinidan keyin sodir bo‘lgan. Voqea joyiga politsiya va avariya-qutqaruv xizmatlari yetib kelgan. Hozircha qurbonlar va jarohatlanganlar haqida ma’lumot berilmagan. Shrivaddanaprabxa bojsiz savdo do‘konlari tarmog‘i King Power Duty Free asoschisi va bosh direktori hisoblanadi. U “Lester”ni 2011 yilda sotib olgan.